 Ezikiel 18  Okwu Jehova wee ruo m ntị ọzọ, sị:Gịnị bụ isi ilu a unu na-atụ nala Izrel, sị, Ọ bụ ndị nna rachara mkpụrụ vaịn na-achaghị acha, ma, ọ bụ ụmụ ha ka ezé na-eri izizi?Dị nnọọ ka m dị ndụ, ka Ọkaakaa Onyenwe anyị Jehova kwuru, unu agakwaghị na-atụ ilu a nIzrel.Lee! Mkpụrụ obi niile, ọ bụ m nwe ha. Ma mkpụrụ obi nke nna ma mkpụrụ obi nke nwa, ọ bụ m nwe ha. Mkpụrụ obi ọ bụla nke na-emehie, ọ bụ ya ga-anwụ.Ọ bụrụ na mmadụ bụ onye ezi omume, na-emekwa ihe ziri ezi na ezi omume;o righị ihe nelu ugwu, o welighịkwa anya ya lee arụsị ụlọ Izrel ndị na-asọ oyi ka nsị, o merụghịkwa nwunye nwoke ibe ya, ọ gaghịkwa nwaanyị nọ ná nsọ ya nso;ọ dịghịkwa onye ọ bụla o megburu; ọ na-eweghachikwa ihe ibé ọ naara maka ụgwọ e ji ya; ọ dịghị ihe ọ na-apụnara mmadụ; ọ na-ewere nri ya nye onye agụụ na-agụ, yiwekwa onye gba ọtọ uwe;ọ naghị agbazinye mmadụ ego ma nara ọmụrụ nwa, ọ naghịkwa anara ụma; ọ na-esepụ aka ya nikpe na-ezighị ezi; ọ na-ekpe ikpe ziri ezi netiti mmadụ na ibe ya;nụkpụrụ m ka ọ na-eje ije, ọ na-edebekwa mkpebi ikpe m iji mee ihe neziokwu, ọ bụ onye ezi omume. Ọ ga-anọgide na-adị ndụ, ka Ọkaakaa Onyenwe anyị Jehova kwuru.Ọ bụrụkwa na mmadụ amụọ nwa nke na-apụnara mmadụ ihe, nke na-awụfu ọbara, nke meworo ihe yiri otu nime ihe ndị ama ya onwe ya emeghị nke ọ bụla nime ihe ndị a; ọ bụrụkwa na o riwo nri nelu ugwu, merụọkwa nwunye nwoke ibe ya;megbuo onye nọ nahụhụ na ogbenye; pụnara mmadụ ihe, jụkwa iweghachi ihe e ji gbaa ibé; o weliri anya ya lee arụsị ndị na-asọ oyi ka nsị, ọ bụ ihe arụ ka o mere.Ọ gbazinyewo mmadụ ego ma nara ọmụrụ nwa, ọ narawokwa ụma, ọ gaghị adị ndụ. O mewo ihe arụ a niile. A ga-egburịrị ya. Ọbara ya ga-adị ya nisi.Ma, lee! mmadụ amụwo nwa, bụ onye na-ahụ mmehie niile nna ya na-eme, ọ hụwo mmehie ndị a ma o meghị ihe yiri ha.O righị ihe nelu ugwu, o welighịkwa anya ya lee arụsị ụlọ Izrel ndị na-asọ oyi ka nsị; ọ merụghịkwa nwunye nwoke ibe ya;o megbughịkwa onye ọ bụla, o jichighị ihe ibé ọ bụla, ọ dịghịkwa ihe ọ pụnaara mmadụ; o nyekwara onye agụụ na-agụ nri nke ya, yiwekwa onye gba ọtọ uwe;ọ dịghị emegbu onye nọ nahụhụ; ọ dịghị anara ọmụrụ nwa na ụma; ọ na-eme ihe m kpere nikpe; ọ na-ejekwa ije nụkpụrụ m; ya onwe ya agaghị anwụ nihi njehie nna ya. Ọ ga-anọgide na-adị ndụ.Ma ebe ọ bụ na o doro anya na nna ya rigburu mmadụ, pụnarakwa nwanne ya ihe, meekwa ihe ọ bụla na-adịghị mma netiti ndị ya, lee! ọ ga-anwụ nihi njehie ya.Unu onwe unu ga-asị: Gịnị mere na nwata agaghị aza ajụjụ ọ bụla maka njehie nna ya? Nwata ahụ na-eme ihe nikpe ziri ezi, na-emekwa ezi omume, o debekwara ụkpụrụ m niile ma ka na-edebe ha. Ọ ga na-adị ndụ.Mkpụrụ obi ọ bụla nke na-emehie, ọ bụ ya ga-anwụ. Nwata agaghị aza ajụjụ ọ bụla maka njehie nna ya, nna agaghịkwa aza ajụjụ ọ bụla maka njehie nwa ya. Ezi omume nke onye ezi omume ga-adị nisi ya, ajọ omume nke onye ajọ omume ga-adịkwa nisi ya.Ọ bụrụ na onye ajọ omume ahapụ mmehie niile o mere, debe ụkpụrụ m niile, meekwa ihe ziri ezi na ezi omume, ọ ga-anọgide na-adị ndụ. Ọ gaghị anwụ.A gaghị echeta iwu niile o mebiri iji mee ya ihe. Ọ ga-anọgide na-adị ndụ nihi ezi omume o mere.Ọnwụ onye ajọ omume ọ na-atọ m ụtọ nụzọ ọ bụla, ka Ọkaakaa Onyenwe anyị Jehova kwuru, ihe na-atọ m ụtọ ọ bụghị ka ọ hapụ ụzọ ya wee dịrị ndụ?Ma mgbe onye ezi omume hapụrụ ezi omume ya, mewe ihe na-ezighị ezi; o wee na-eme ihe arụ niile onye ajọ omume mere, o wee na-adị ndụ, ọ dịghị otu nime ezi omume niile o mere a ga-echeta. Ọ ga-anwụ nihi omume ekwesịghị ntụkwasị obi o mere nakwa nihi mmehie o mere.Unu ga-asịkwa: Ụzọ Jehova ezighị ezi. Biko, nụrụ, gị ụlọ Izrel. Ọ bụ na ụzọ m ezighị ezi? Ọ bụghị ụzọ unu bụ nke na-ezighị ezi?Mgbe onye ezi omume hapụrụ ezi omume ya, mewe ihe na-ezighị ezi wee nwụọ nihi ya, ọ ga-anwụ nihi omume na-ezighị ezi o mere.Mgbe onye ajọ omume hapụrụ ajọ omume o mere, mewe ihe ziri ezi na ezi omume, ọ bụ ya ga-echebe mkpụrụ obi ya ndụ.Mgbe ọ chọpụtara ya ma hapụ mmebi iwu ndị o mere, ọ ga-adịrị ndụ. Ọ gaghị anwụ.Ụlọ Izrel ga-asịkwa: Ụzọ Jehova ezighị ezi. Ọ bụ na ụzọ m ezighị ezi, ụlọ Izrel? Ọ bụghị ụzọ unu bụ nke na-ezighị ezi?Ya mere, ọ bụ dị ka ụzọ onye ọ bụla si dị ka m ga-ekpe unu ikpe, ụlọ Izrel, ka Ọkaakaa Onyenwe anyị Jehova kwuru. Chigharịanụ, ee, hapụnụ mmebi iwu unu niile, ka ihe ọ bụla gharakwa ịbụrụ unu ihe ịsụ ngọngọ nke na-akpata njehie.Wepụnụ mmebi iwu unu niile nebe unu nọ, meerenụ onwe unu obi ọhụrụ na mmụọ ọhụrụ, nihi na, gịnị mere unu ga-eji nwụọ, unu ụlọ Izrel?Nihi na ọnwụ onye na-anwụ anwụ adịghị atọ m ụtọ, ka Ọkaakaa Onyenwe anyị Jehova kwuru. Nihi ya, chigharịanụ ka unu wee dịrị ndụ. 